Marja Jäättelä
Marja Jäättelä er en finskfødt dansk molekylærbiolog, der blev uddannet som læge ved Helsinki Universitet i 1989 og året efter forsvarede sin disputats om cytotoksiske og regulatoriske virkninger af tumornekrosefaktorer ved samme universitet. Hendes forskningsområde er programmeret celledød (apoptose).
Fra 2003 har hun været professor i kræftbiologi ved Københavns Universitet, fra 2012 adjungeret professor i cancerbiologi. Hun leder desuden en forskergruppe ved Kræftens Bekæmpelses Center for Kræftforskning.
Marja Jäättelä modtog Novo Nordisk Prisen i 2007. I 2013 blev hun tildelt et Advanced Grant på 18 mio. kr. fra Det Europæiske Forskningsråd (ERC) til forskning i kræftcellers sårbarhed.